**ZAŠTITA BOROVNICE OD BOLESTI I ŠTETOČINA I  
KOROVA**

Borovnicu napadaju mnoge biljne bolesti i štetočine, koje  
mogu naneti velike ekonomske štete, a u ekstremnim  
slučajevima dovesti i do propadanja zasada.  
S obzirom da se borovnica u našoj zemlji ne gaji u bližoj  
i daljoj okolini smanjena je mogućnost postojanja veće  
koncentracije prirodnih štetočina i bolesti. Zbog toga je vrlo  
važno zdravstveno stanje sadnica borovnice. Eventualna pojava  
bolesti i štetočina može biti prouzrokovana i zdravstveno  
neispravnim sadnicama. Štete borovnici mogu naneti  
eriofidna grinja, cvetojed, smotavac ploda borovnice, lisni  
miner, štitasta vaš i rutava buba u vreme cvetanja.  
Kržljavost žbunova borovnice izaziva virus kržljavosti  
borovnice. Ukoliko se u zasadu primete takvi žbunovi treba ih  
odmah iskrčiti i uništiti i obratiti se proizvođaču sadnica.  
Visokožbunasta američka borovnica - podizanje i nega zasada  
  
Plamenjača borovnice se javlja u vidu pega veličine 2 – 20  
mm na grančicama, lišću i zelenim plodovima. Zaraza može  
biti jača u uslovima povećane vlažnosti (kišnih godina) i  
više temperature.  
Bolest se suzbija preparatima na bazi Kaptana,  
Mankoceba i strobilurina.  
Rđa stabla i lišća borovnice može naneti velike štete  
ovoj voćki. Ispoljava se u obliku mrkih pega veličine 2 -3 mm.  
Pege se postepeno šire i mogu zahvatiti čitav žbun. Najveća  
opasnost preti krajem proleća i početkom leta pri vlažnom i  
toplom vremenu. Bolest utiče na smanjenje prinosa i pogoršanje  
kvaliteta plodova.  
Prouzrokovač ove bolesti se suzbija istim preparatima  
kao plamenjača borovnice a rokovi primene se praktično  
podudaraju.  
Eriofidna grinja oštećuje cvetne pupoljke borovnice za  
vreme toplih zima. Ženka polaže jaja u kasnu jesen u blizinu  
cvetnih pupoljaka. U proleće kada otopli larve se izlegu i  
napadnu otvorene pupoljke. Suzbijanje se izvodi u periodu  
izleganja larvi.  
U vreme cvetanja se može pojaviti i rutava buba. Ako se  
primeti prisustvo štetočine treba postaviti bele lovne  
klopke (lepljive – Rebell bianco ili vizuelne, koje se do pola  
napune vodenim rastvorom 1% deterdženta) 4 .  
Orijentacioni program integralne zaštite borovnice,  
koga u ovoj brošuri prilažemo, obezbeđuje efikasnu zaštitu  
borovnice kao i ispunjavanje zahteva Evropske unije, u pogledu  
ostatka rezidua pesticida u plodovima. Uslov uspešnosti je da  
se ovaj program striktno sprovede.

1. \* Jako bitno tretiranje. Obavlja se neposredno posle  
završene berbe. Utrošak tečnosti: 1000 l/ha.  
2 \* U uslovima kišnog i toplog septembra.  
3. \* Često se greši jer se žuri sa ovim tretmanom.  
Izvršiti tretman tek kada pupoljci borovnice pokažu  
znakove jasnog kretanja. Utrošak tečnosti: 600-800 l/ha.  
4. \* U ovom period u zasadu su prisutni skoro svi štetni  
organizmi. Neizostavno tretiranje. Utrošak tečnosti:  
1000 l/ha. Potom nastupa period cvetanja kada je svaka  
upotreba insekticida zabranjena, ali je primena  
botriticida neophodna tokom čitave ove fenofaze.  
5. \* Obavezno tretiranje ako period cvetanja prate česte  
padavine.  
6. \* Ovim tretiranjem se štiti druga polovina roda.  
Neizostavno tretiranje jer nikada ne možemo znati da li  
će drugi deo berbe biti kišan. Utrošak tečnosti: 1000-  
1200 l/ha.  
7. \* Tretiranje izvesti ukoliko postoje uslovi za pojavu sive  
truleži.  
Posebno naglašavamo značaj neprekidnog uništavanja  
korova i biljnih vaši kao i pravilnog izbora sorte i parcele  
za podizanje zasada, a naročito obezbeđenje zdravog sadnog  
materijala.  
S obzirom da u nauci o zaštiti bilja stalno dolazi do  
novih saznanja, da se propisi o zaštiti kao i komercijalni  
nazivi pesticida često menjaju, neophodno je svake godine  
obezbediti program zaštite borovnice, preko naučnih  
instituta, Zavoda za poljoprivredu i ostalih kompetentnih  
pružalaca usluga u poljoprivredi.  
Visokožbunasta američka borovnica - podizanje i nega zasada  
  
Suzbijanje korova  
Kao i kod drugih vrsta voća, korovi u zasadima borovnice  
mogu se suzbijati na tri osnovna načina: a) primenom  
agrotehničkih mera (okopavanje, plevljenje, mulčiranje i drugo),  
b) primenom hemijskih mera (herbicida), i v) kombinovanom  
primenom mehaničkih i hemijskih mera.  
Mulčiranjem i ručnim plevljenjem se može do izvesne  
granice smanjiti potreba za značajnijom primenom herbicida.  
Kod suzbijanja korova u zasadima borovnice posebno je  
značajno:  
(1) Ne sme se dozvoliti da se zemljište u zasadu jače  
zakorovi, odnosno da korovi preuzmu vodeće mesto u  
florističkom sastavu u zasadu ili oko njega;  
(2) Pravilno održavanje zasada u godini sadnje borovnice u  
znatnoj meri olakšava suzbijanje korova u kasnijim  
godinama;  
(3) Koren borovnice je veoma plitak, zbog čega se zemljište  
oko sadnice može obrađivati u manjoj meri. S druge  
strane, ova činjenica zahteva opreznost kod primene  
herbicida.  
Međuredni prostor u zasadu borovnice se po pravilu  
zatravljuje, a trava češće kosi i ostavlja da obogaćuje zemljište  
organskim materijama. Iz ove činjenice proizilazi da je  
potrebno uništavati korove (mulčiranjem, herbicidima, a  
najčešće kombinacijom ovih načina) samo oko sadnice u  
prečniku od 1-2 m.  
S obzirom da je u uslovima Srbije borovnica relativno  
novije gajena voćna vrsta, nema ozbiljnijih iskustava po pitanju  
primene herbicida za suzbijanje korova. Skromna iskustva  
ukazuju da se relativno dobri rezultati postižu nekim od  
kontaktnih herbicida (Gramoxon, Basta) u količini od 3-5 l/ha,  
kao i da se ne smeju upotrebljavati totalni herbicidi.  
Nasuprot tome, u zemljama u kojima se borovnica gaji na  
većim površinama, razvijena je i upotreba herbicida za  
suzbijanje korova u starijim zasadima.  
U SAD u zasadima borovnice pre pojave korova se primenjuju  
sledeći herbicidi:  
Visokožbunasta američka borovnica - podizanje i nega zasada  
  
• Napropamid (Devrinol 45 F) u količini od 4,5 kg aktivne  
materije po hektaru (kasno u jesen ili u rano proleće;  
• Terbacil 2,0-3,0 kg a.m/ha (u proleće u vreme klijanja  
korova ili u jesen nakon berbe);  
• Dihlobenil (Casoron G)- 4,5-6,75 kg/ha (krajem jeseni ili  
početkom proleća za korove koje nisu uništili drugi  
herbicidi;  
Nakon pojave korova:  
• Glifosat - 0,28-0,84 kg/ha. Sporadično se koristi na  
mestima sa otpornijim korovima. Veću primenu ima za  
čišćenje parcele pre sadnje;  
• Parakvat (Gramoxone) - 0,8-1,2 kg/ha. Preparat širokog  
spektra. Upotrebljava se u međurednom prostoru.  
ZAŠTITA BOROVNICE OD NEPOVOLjNIH  
ČINILACA SREDINE  
Zaštita od kasnih prolećnih mrazeva se najefikasnije  
sprovodi ako je u zasadu instaliran sistem za zalivanje  
veštačkom kišom. Sistem se uključuje najkasnije kada  
temperatura padne na 0°C. Neprekidnim orošavanjem se na  
površini biljke stvara ledeni film koji štiti cvet od  
izmrzavanja. Ovaj način je efikasan čak i kada temperatura  
padne na -8,1°C. Sa orošavanjem se prekida sledećeg jutra, u  
momentu kada led počne da se topi.  
U slučaju izbora neodgovarajuće parcele, vetrovi mogu  
predstavljati veliki problem. Vetrovi ometaju let pčela,  
isušuju žig tučka, hlade zemljište, usporavaju pojedine  
fenofaze razvoja. Zaštita se vrši postavljanjem  
vetrozaštitnih pojaseva od bukve ili jove. Nisu pogodne smrča  
i breza.  
Postavljanje protivgradnih mreža iznad plantaža je u  
našim uslovima jedini efikasan način zaštite borovnice od  
grada. Ove mreže ujedno predstavljaju i veoma efikasnu zaštitu  
od ptica.  
Ukoliko na plantaži ne postoji protivgradna ili mreža  
za zaštitu od ptica mera se sprovodi pomoću sprava koje  
Visokožbunasta američka borovnica - podizanje i nega zasada  
  
proizvode zvukove različite vrste i intenziteta, balona koji  
imitiraju oči grabljivice i sl.  
Za zaštitu od divljih životinja, najefikasnije je zasade  
zaštititi žičanom ogradom visine 1,5 m po kojoj se na vrhu  
postavlja bodljikava žica.